**«Ռոբինի ճանապարհը դեպի Նոթինգհեմ»** (անգլ.՝ Robin Hood's Progress to Nottingham, Child 139, Roud 1790), անգլիական ժողովրդական բալլադ, որը ներառված է Ռոբին Հուդի մասին բալլադների շարքում։ 17-րդ դարի երկրորդ կեսից հայտնի մի քանի բրոդսայդներից մեկն է, տեքստերից ամենահինն ունի *Robin Hood and the Forresters* խորագիրը։ Բոլոր բրոդսայդներում նշվում է, որ բալլադը պետք է երգել *Bold Robin Hood* մեղեդով, բայց անհնար է որոշել, թե ինչ երաժշտական մոտիվ է նկատի առնվում այդ խորագրի տակ։

Սյուժե
------

Տասնհինգամյա Ռոբին Հուդն ուղևորվում է Նոթինգհեմ և ճանապարհին հանդիպում տասնհինգ անտառապահների, որ խմում են գարեջուր և գինի։ Նա հարցնում է նորությունների մասին, և իմանալով, որ շուտով պետք է տեղի ունենա նետաձիգների մրցույթ, ցանկություն է հայտնում մասնակցել դրան։ Տղամարդիկ ծիծաղում են նրա վրա, և այդ ժամանակ Ռոբինն առաջարկում է գրազ գալ քսան մարկի վրա՝ ասելով, որ ինքը կհարվածի թիրախին հարյուր սաժեն հեռավորությունից, ինչպես նաև կսպանի եղջերու մեկ նետով։ Անտառահատները համաձայնում են՝ չհավատալով պատանուն։ Վերջինս հաղթում է գրազը և պահանջում տալ իր գումարը, բայց նրան լուրջ չեն ընդունում և խորհուրդ են տալիս հեռանալ։ Ռոբինը ծիծաղում է ու հեռանում մի որոշակի տարածություն, ինչից հետո նետահարում է բոլոր անտառահատներին, բացի նրանից, որն սկսել էր այդ ամենը։ Նա փորձում է հեռանալ, բայց պատանին նետով հարվածում է նրա գլխին։ Նոինգհեմի շարժվում են քաղաքից, որպեսզի վրեժ լուծեն անտառահատների համար, բայց Ռոբին Հուդը վիրավորում է նրանցից շատերին և հեռանում անտառ։ Սպանվածներին շարքով թաղում են եկեղեցու գերեզմանատանը։

Բալլադի սյուժեն բոլորովին հստակ հայտնի է եղել արդեն 16-րդ դարի վերջին, այդ պատճառով էլ պարզ չէ, թե ինչու է Ֆրենսիս Ջեյմս Չայլդն իր ժողովածուում, որում Ռոբին Հուդի մասին բալլադները դասավորել է ըստ ստեղծման ժամանակի, այդ բալլադը տեղադրել բավական հետ՝ 139 համարի ներքո։ Ժամանակագրական առումով այն պետք է տեղ գտներ մոտավորապես «Ուրախ նախրավարն Ուեյքֆիլդից» (անգլ.՝ The Jolly Pinder, Child 124) և «Ռոբին Հուդն ու Փոքրիկ Ջոնը» (անգլ.՝ Robin Hood and Little John, Child 125) բալլադների միջև։ Անտառահատների նկատմամբ ցուցաբերած դաժանության համար այդ բալլադը նման է մեկ այլ բալլադի՝ «Ջոննի Քոք» (անգլ.՝ Johnie Cock, Child 114), որը Չայլդը տեղադրել է Ռոբին Հուդի մասին բալլադներից անմիջապես առաջ։

Ծանոթագրություններ
------------------

1. ↑  *Эрлихман В. В.* Робин Гуд. — М.: Молодая гвардия, 2012. — 254 с. — (Жизнь замечательных людей: малая серия). — 5000 экз. — ISBN 978-5-235-03529-4
2. ↑  Vaughan Williams Memorial Library
3. 1 2  «Robin Hood's Progress to Nottingham [Child 139]». *The Traditional Ballad Index. An annotated source to folk song from the English-speaking world* (անգլերեն). Robert B. Waltz. Արխիվացված է օրիգինալից 2019 թ․ հունիսի 22-ին. Վերցված է 2017 թ․ հունվարի 8-ին.
4. ↑  Английская и шотландская народная баллада: Сборник / Сост. Л. М. Аринштейн. — М: Радуга, 1988. — 512 с. — ISBN 5-05-001852-8
5. ↑  Robin Hood's Progress to Nottingham: Introduction, комментарий к балладе(անգլ.).

Գրականություն
-------------

* Brown, Mary Ellen (2010). «Child's ballads and the broadside conundrum». In Patricia Fumerton, Anita Guerrini & Kris McAbee (ed.). *Ballads and Broadsides in Britain, 1500–1800*. Burlington, VT: Ashgate Publishing Company. էջեր 57–72. ISBN 978-0-7546-6248-8. `{{cite book}}`: Invalid `|ref=harv` (օգնություն)
* Child, Francis James, ed. (2003) [1888–1889]. *The English and Scottish Popular Ballads*. Vol. 3. Mineola, NY: Dover Publications. `{{cite book}}`: Invalid `|ref=harv` (օգնություն)
* Fumerton, Patricia; Guerrini, Anita (2010). «Introduction: straws in the wind». In Patricia Fumerton, Anita Guerrini & Kris McAbee (ed.). *Ballads and Broadsides in Britain, 1500–1800*. Burlington, VT: Ashgate Publishing Company. էջեր 1–9. ISBN 978-0-7546-6248-8. `{{cite book}}`: Invalid `|ref=harv` (օգնություն)
* Holt, J. C. (1989). *Robin Hood*. Thames and Hudson. ISBN 0-500-27541-6. `{{cite book}}`: Invalid `|ref=harv` (օգնություն)
* Singman, Jeffrey L. (1998). *Robin Hood: The Shaping of the Legend*. Greenwood Publishing Group. ISBN 0-313-30101-8. `{{cite book}}`: Invalid `|ref=harv` (օգնություն)
* Watt, Tessa (1993). *Cheap Print and Popular Piety, 1550–1640*. Cambridge Studies in Early Modern British History. Cambridge University Press. ISBN 9780521458276. `{{cite book}}`: Invalid `|ref=harv` (օգնություն)